Tort Red Velvet, varianta rapida 

Ingrediente:
● Oua - 3 buc 
● Sare - 0.25 lingurite 
● Zahar - 400 g  (200g in aluat si 200g in crema)
● Ulei - 180 ml 
● Lapte batut/iaurt/chefir - 260 g  (de preferat sa alegeti unul mai lichid)
● Esenta de vanilie - 2 lingurite 
● Colorant alimentar rosu - 2 linguri  (poate fi mai putin sau mai mult in functie de concentratie sau pigment - va spun in pasi de unde il gasiti!)
● Praf de copt - 1 lingura 
● Faina alba - 280 g 
● Cacao pudra - 10 g 
● Smantana dulce pentru frisca(32-35%) - 500 ml  (neaparat sa fie rece, de la frigider!)
● Crema de branza philadelphia - 500 g  (eu am inlocuit cu 250g mascarpone + 250g de ricotta)

Mod de preparare:
1. Intr-un bol amestecati faina cu praful de copt si pudra de cacao.
2. In alt bol mai mare puneti ouale, 200g de zahar si putina sare.
Amestecati bine cu un mixer pana se fac spuma alba.
3. Apoi adaugati treptat uleiul si kefirul, amestecati bine dupa fiecare.
4. Acum adaugati colorantul - eu am pus mai intai colorant simplu din comert, de la dr.Oetker. Observati ca nu este rosu, doar de un roz placut, ceea ce nu este ok.
Asa ca am mai pus alt colorant mai profi, cumparat dintr-un magazin online specializat - se gasesc acum foarte simplu.
5. Si am obtinut un rosu mai intens, cam asa trebuie sa fie, pentru ca dupa copt isi mai schimba culoarea.
Deci reglati cantitatea de colorant dupa ochi, in functie de concentratie si pigment.
6. Adaugati compozitia de faina si cacao, amestecati bine.
Pudra de cacao are rolul aici de fixare si intensificare a colorantului rosu, care dupa coacere are tendinta sa-si schimbe putin nuanta.
7. Va iese un aluat destul de lichid, asa si trebuie sa fie.
Il turnati intr-o tava de aragaz mare(de 4 ochiuri), asternuta cu hartie de copt. Nivelati bine cu o lingura si il puneti in cuptorul preincalzit la 200 de grade pentru 20 de minute.
8. S-ar putea in timpul procesului de copt sa se umfle putin mijlocul blatului.
Il intepati atent cu un cutit in acel loc si lasati sa se faca mai departe.
9. Dupa copt trageti atent de hartia de copt si scoateti blatul la racit pe masa. In 15-20 de minute deja puteti sa-l lucrati, se raceste foarte repede.
Taiati putin din margini, le uniformizati daca sunt mai bombate.
10. Apoi va recomand sa folositi o ruleta pt a masura foaia de tort si s-o portionati uniform.
11. Acum am taiat foaia in 4 patrate egale, si mi-a iesit un tort cu straturi de efect, dar cam inalt.
Data viitoare il voi taia in 2 bucati egale si-l voi face mai mic. 
Dar asta o puteti regla dupa preferinte si necesitati.
12. Resturile de blat taiate de pe margini le treceti printr-un blender/robot - vom folosi aceste faramituri pentru a orna tortul la final.
13. Intr-un bol mare puneti frisca rece, crema de branza, 200g de zahar si putina esenta de vanilie.
Amestecati bine cu un mixer, pana crema devine densa, ferma si uniforma.
14. Acum ne apucam sa montam tortul.
Dar mai intai recomand sa asterneti marginile platoului de tort cu bucati de hartie de copt(scapati  de stersul farfuriei de crema, dupa ornare) si in mijloc sa puneti 1 lingura de crema(va face sa nu fuga tortul de pe farfurie).
15. Si puneti prima foaie, ungeti din abundenta cu crema.
16. Cum va spuneam, data viitoare as face tortul din 2 foi, ca inaltime tot va fi bine, dar asta cum preferati.
17. Aici e tortul gata, din cele 4 foi - sectiunea este chiar de efect la servire...
18. Acum aveti grija sa va lasati putina crema si pentru ornarea tortului pe laterale si deasupra.
O nivelati bine cu spatula sau un cutit.
19. Dupa ce ati terminat treaba cu crema, scoateti atent bordurile din hartia de copt - si aveti farfuria curata!
20. Apoi cu un cutit sau lingura, presarati bordurile tortului cu faramiturile rosii, pregatite in blender mai inainte.
21. Il mai puteti orna cu ceva fructe rosii deasupra, aici am pus niste coacaze rosii congelate.
Se inveleste atent platoul in folie de plastic alimentara si lasati tortul 2-4 ore la frigider, sau peste noapte.
22. Sincera sa fiu nu am observat sa fie mult mai fraged peste noapte, pandispanul este atat de moale ca si dupa 2 ore l-am servit cu mare placere.
Delicios, de efect, interesant, nebanal si rapid = formula tortului perfect!
Pofta Buna!